Lav et referat af nedenstående tekst:

Tekst:
Assistenttræner i Jammerbugt FC Kjeld Mølgaard takker af, og nu er hans afløser fundet. Det bliver Frode Langagergaard, der skal assistere cheftræner Bo Zinck. Frode Langagergaard er tidligere cheftræner for Hirtshals Boldklub, og spillede som aktiv først for Ikast, så Viborg og siden Ikast igen. - Frode har et stort kendskab til Nordjysk fodbold og spillerne omkring os. Han er en lokal mand, han har spillet fodbold på højeste niveau og har en god portion trænererfaring. Samtidig har vi samme syn på fodbold og samme fodboldfilosofi, så det bliver rigtig positivt at komme i gang med samarbejdet. Jeg ser frem til at byde Frode velkommen og vi glæder os begge til at komme i gang med et nyt fodboldår sammen, siger Bo Zinck. Kontrakten med Frode Langagergaard er for det næste år.

Referat:
Det bliver den tidligere Hirtshals-træner Frode Langagergaard, der overtager posten som assistenttræner i Jammerbugt FC.